burgasdotpro/wikipedia huggingface dataset:
Želiezovská skupina

Želiezovská skupina bola kultúrna skupina v neolite (cca 5000 – 4700 pred Kr. [prípadne pred 5000 pred Kr.] podľa novšieho datovania, resp. 4300 – 3900 pred Kr. podľa staršieho datovania) na juhozápadnom Slovensku, v západnom Maďarsku, v priľahlom Rakúsku, na južnej Morave, v južnom a juhovýchodnom Poľsku a na Spiši.
Pomenoval ju H. Mitscha-Märheim podľa nálezov vo Veľkom Peseku, ktorý je dnes časťou obce Sikenica (ktorá bola časťou Želiezoviec v rokoch 1986 – 1992). Archív vykopávok bol po objavení uložený v Želiezovciach.
Je priamym pokračovaním kultúry so západnou lineárnou keramikou (s podielom juhovýchodných vplyvov) a niekedy sa klasifikuje ako posledná fáza kultúry s lineárnou keramikou.
Delí sa na 4 chronologické stupne. V prvom vidno transformáciu techniky a tematiky výzdoby mladej lineárnej keramiky. V ďalších dvoch sa skupina vyhraňuje ako svojrázny útvar. V poslednej fáze (prelengyel) badať v želiezovskej skupine impulzy na vznik lengyelskej kultúry, dokazuje to napríklad hrob v Dvoroch nad Žitavou.
Dnes je známych vyše 1000 katastrov s lokalitami (väčšinou sídliskami) želiezovskej skupiny. Najvýznamenšie náleziská na Slovensku: Dvory nad Žitavou, Horné Lefantovce, Iža, Patince, Štúrovo, Šarovce, Sikenica.
Lineárna keramika želiezovskej skupiny sa vyznačuje tým, že má ornament rytý a maľovaný (červený, občas žltý) a lineárna ornamentika je veľmi bohatá. Tvar jej nádob bol väčšinou hruškovitý. Z tohto obdobia pochádzajú aj prvé vŕtané kamenné nástroje a obilné zásobné jamy. Nositelia želiezovskej skupiny budovali rozľahlé osady s veľkými kolovými domami (Štúrovo, Šarovce, Dvory nad Žitavou). Sídliská sú pri vodných tokoch v nížinatých úrodných oblastiach na terasách sprašových svahov a na pieskových dunách. Početné sú nálezy importov (vinčianska kultúra, szakálhátska skupina, bukovohorská kultúra a pod.)
Canon EOS 400D

EOS 400D, nazývaný aj Digital Rebel XTi v Severnej Amerike a EOS Kiss Digital X v Japonsku, je spotrebiteľská digitálna zrkadlovka uvedená spoločnosťou Canon 24. augusta 2006. Je to nástupca populárneho modelu Canon EOS 350D, s rozšírením na 10,1 megapixelový CMOS senzor, väčšou vyrovnávaciou pamäťou na rýchle fotenie, integrovaným vibračným čistiacim systémom senzora, presnejším 9-bodovým samozaostrovacím systémom prevzatým z EOS 30D, vylepšeným úchytom a väčším 2,5-palcovým LCD displeyom s 230 000 pixelmi a väčším pozerateľným uhlom, ktorý nahradil horný stavový displej. 400D používa DIGIC II obrazový procesor, ktorý je použitý aj v 350D.
Ohlasy.
Recenzie boli veľmi pozitívne, aj keď niektorí kritici preferovali Nikon D80 namiesto tohto fotoaparátu (pozri nižšie).
Canon EOS 5D

EOS 5D je 12,8 megapixelová digitálna zrkadlovka vyrábaná spoločnosťou Canon. EOS 5D bola ohlásená firmou Canon 22. augusta 2005 a radí sa nad EOS 30D, ale pod EOS 1D Mark II N v rade digitálnych zrkadloviek Canon EOS.
EOS 5D je významná tým, že je to prvá digitálna zrkadlovka s veľkosťou senzora ako celé políčko filmu (36 × ), ktorá má štandardné rozmery tela (na rozdiel od väčšieho a ťažsieho "profesionálneho" tela fotoaparátu). Je taktiež významná aj svojou cenou, okolo 3000 amerických dolárov alebo 2000 britských libier, ktorá nastavuje nový významný nízky cenový bod pre celopolíčkové digitálne zrkadlovky.
Canon EOS D30

Canon EOS D30 je už nevyrábaná 3,1 megapixelová digitálna zrkadlovka, pôvodne ohlásená firmou Canon 17. mája 2000. EOS D30 bola prvá "doma vyrobená" digitálna zrkadlovka spoločnosti Canon, postavená od základov ako digitálna zrkadlovka.
EOS D30 sa nachádza v poloprofesionálnej rade digitálnych zrkadloviek, ktoré Canon vyrába. Jej nástupcami sú D60, 10D, 20D a 30D.
Lengyel

Lengyel môže byť:
Canon EOS 20D

Canon EOS 20D je 8,2-megapixelová poloprofesionálna digitálna zrkadlovka, pôvodne ohlásená spoločnosťou Canon 19. augusta 2004 pri doporučenej maloobchodnej cene 1 499 amerických dolárov. Je to nástupca modelu Canon EOS 10D. Vie používať EF a EF-S objektívy; používa senzor veľkosti APS-C, takže nepotrebuje väčší obrazový kruh potrebný pri 35 mm filmových fotoaparátoch.
Canon EOS 30D

Canon EOS 30D je 8,2-megapixelová poloprofesionálna digitálna zrkadlovka, pôvodne ohlásená 20. februára 2006. Je to nástupca modelu Canon EOS 20D. Používa EF a EF-S objektívy, a podobne ako jej predchodca, používa senzor veľkosti APS-C, takže nepotrebuje väčší obrazový kruh, ktorý je potrebný pre 35 mm filmové a "celopolíčkové" digitálne fotoaparáty.
Objímka Canon EF

Objímka objektívu EF je srdcom rady Canon EOS fotoaparátov vyrábaných spoločnosťou Canon Inc..
Na rozdiel od predchodcu EF, objímky FD, používa EF bajonetový spôsob uchytenia namiesto breech-lock uchytenia u FD. EF znamená "Electro-Focus" (elektro-zaostrovanie): automatické zaostrovanie objektívov EF je zabezpečené elektrickým motorom zabudovaným v objektíve. Všetká komunikácia medzi fotoaparátom a objektívom sa deje cez elektrické kontakty; nie sú medzi nimi žiadne mechanické páčky ani planžery.
História.
Keď bola EF objímka predstavená v roku 1987, mala najväčší priemer úchytu 54 mm (vnútorný) spomedzi všetkých 35 mm zrkadloviek, ktorý umožnil, aby pre EOS systém mohli byť navrhnuté objektívy s vysokou svetelnosťou.
Ďalší výrobcovia EF objektívov.
Okrem firmy Canon vyrábajú objektívy kompatibilné s EOS elektronikou aj firmy Sigma, Tamron a Tokina. Výrobcovia týchto objektívov použili reverzné inžinierstvo na elektroniku a komunikáciu objímky EF. Používanie týchto objektívov nie je podporované firmou Canon. Napriek tomu mnoho používateľov siaha po týchto objektívoch, pretože sú často lacnejšie a niekedy lepšie než alternatívy od Canonu.
Príbuzné technológie.
S uvedením EOS 300D a neskôr 20D, Canon uviedol aj variáciu na štandard objímky EF nazvaný EF-S.
Zoznam objektívov EF.
Nasleduje zoznam EF objektívov vyrobených firmou Canon.
Označenia "I", "II", "III", atď. za ohniskovou vzdialenosťou indikujú najnovšie generačné číslo pre ten model.
Objektívy EF sú zoskupené nižsie podľa ich ohniskových vzdialeností:
Objímka Canon EF-S

Objímka objektívov EF-S je odvodená z objímky EF a vytvorená pre podmnožinu Canon digitálnych zrkadloviek s obrazovými senzormi veľkosti APS-C.
"S" v EF-S znamená "short back focus", čo znamená, že zadný element objektívu je bližšie k obrazovému senzoru než pri normálnych 35 mm zrkadlovkách. Najväčšou výhodou je, že to umožňuje výrobu menších a lacnejších širokouhlých objektívov. Objektívy navrhnuté špeciálne pre senzory veľkosti APS-C sú často opticky navrhnuté, aby poskytli užší svetelný kruh, ktorý sa zhoduje so senzorom.
Zoznam EF-S objektívov.
Objímka EF-S je relatívne nová v ponuke od Canonu, takže výber dostupných objektívov je limitovaný v porovnaní s plným rozsahom EF, ale je spätne kompatibilná s objímkou EF a môže tak stále plne akceptovať všetky EF objektívy.
Apple (družica)

Apple je prvá indická telekomunikačná družica, vypustená 19. júna 1981 na stacionárnu dráhu, umiestená nad 102° vých. dĺžky.
Aps

APS alebo Aps alebo aps môže byť:
N 1918 Aquilae

N 1918 Aquilae je veľmi jasná nova v súhvezdí Orol (V 603 Aql), najjasnejšia pozorovaná nova v Galaxii z roku 1918. V maxime jasnosti mala zdanlivú hviezdnu veľkosť –1,1m, v súčasnosti 10,8m. Pred vzplanutím mala spektrum typu A. Od roku 1922 možno opticky pozorovať jej rozpínajúci sa plynový obal. Vzdialenosť od Zeme je približne 1 600 ly.
Arabsat

Arabsat je hlavný operátor telekomunikačných družíc na Strednom východe so sídlom v hlavnom meste Saudskej Arábie, Rijáde. Arabsat vlastní a prevádzkuje päť telekomunikačných družíc na orbitálnych pozíciách 26° a 30,5° východne.
Arcetri Astrophysical Observatory

Arcetri Astrophysical Observatory je astrofyzikálne a rádiové observatórium pri Florencii, Taliansko (+11°15,3'; +43°45,2'; 184 m), zamerané na výskum Slnka, hviezdnu spektroskopiu a rádioastronómiu.
Biurakanskaja astrofizičeskaja observatorija

Biurakanskaja astrofizičeskaja observatorija je observatórium v Arménsku na svahoch vrchu Aragac, 35 km severozápadne od Jerevanu (+44°17,5'; +40°20,1'; 1 450 m). 
Je jedno z najväčších observatórií v bývalom Sovietskom zväze, založené roku 1946 z iniciatívy V. A. Ambarcumiana. Zaoberá sa výskumom nestacionárnych hviezd, hmlovín, hviezdnych asociácií, pekuliárnych galaxií a kvazarov. Observatóriu patrí rádioastronomická stanica v Saravande (3 km severne od Biurakanu), na ktorej je rádiový ďalekohľad s priemerom antény 100 m.
Encyclopédie ou Dictionnaire raisonné des sciences, des arts et des métiers

Encyclopédie ou Dictionnaire raisonné des sciences, des arts et des métiers (v doslovnom preklade z franc.: „Encyklopédia alebo Rozumne koncipovaný slovník vied, umení a remesiel“) alebo skrátene Encyclopédie („Encyklopédia“) je encyklopédia, ktorá bola publikovaná vo Francúzsku v rokoch 17511766, neskoršie revízie a dodatky v rokoch 1772, 1777 a 1780. Hlavným redaktorom bol Denis Diderot.
Celkovo ju tvorí 28 zväzkov. Je stelesnením osvietenských snáh. Pretože bola nebezpečná pre šľachtu i cirkev, niektoré zväzky štát zakázal. Encyklopédia bola určená pre vzdelávanie širokých más verejnosti, poskytovala im informácie z rozličných oblastí ľudského poznania (prírodoveda, história, umenie, filozofia).
Dance of Death

Dance of Death je v poradí trinásty štúdiový album Anglickej heavy metalovej skupiny Iron Maiden.
Single.
Vydané: 1. september 2003
Vydané: 24. november 2003
Vydané:29. marec 2004
Endotermická reakcia

Endotermická reakcia je taká chemická reakcia, pri ktorej sa spotrebúva teplo, teda zmena reakčnej entalpie je kladná. Príkladom je reakcia termického rozkladu vápenca:
Veľká väčšina endotermických reakcií prebieha uspokojivo len pri vyšších teplotách. Napr. spomenutá reakcia rozkladu vápenca prebieha až nad teplotou 850 °C. Endotermické reakcie prebiehajú len pri neustálom spotrebúvaní tepla. Spoločným znakom všetkých endotermických reakcií je že, produkty majú väčšiu energiu ako reaktanty.
Javorinská ulica (Bratislava)

Javorinská ulica je ulica v Bratislave, v mestskej časti Staré Mesto.
Erdődyho palác (Ventúrska)

Erdődyho palác je neskorobarokový palác na Ventúrskej ulici 1 v Bratislave, ktorý vznikol v roku 1770. Bol postavený pre krajinského sudcu Juraja Erdődyho podľa projektu Mateja Walcha. Vznikol na mieste troch starších domov. Pôvodne to bola trojpodlažná budova, ktorá bola v prvej polovici 20. storočia rozšírená o ďalšie dve poschodia.
Začiatkom 21. storočia, v roku 2003, prešiel rozsiahlou rekonštrukciou. V súčasnosti sa tu nachádza bar a kaviareň, a reštaurácia, súčasťou ktorej je aj jedna z najväčších vínoték na Slovensku obsahujúca asi 400 druhov vína. V podzemí paláca sa nachádza moderný disko klub, súčasťou ktorého je funkčná trafostanica, ktorá slúži ako zdroj elektrického prúdu pre bratislavské Staré Mesto. Súčasťou klubu je najväčší bar z liateho betónu na Slovensku s dĺžkou 15 metrov.
Vitellius

Vitellius alebo Aulus Vitellius Germanicus (* 12 al. 15 po Kr. – † 20. december 69) bol rímskym cisárom od 2. januára/17. apríla 69 do 20. decembra 69, tretím cisárom v roku Štyroch cisárov. 
Aulus Vitellius syn Lucia Vitellia a Sestilie sa narodil okolo roku 15 v Apúlii. Otec mal za sebou veľmi úspešnú politickú kariéru, trikrát bol konzulom, hlavným radcom a spolucenzorom za cisára Claudia, ktorý bol jeho priateľom. Aj on užíval priazeň cisárov Caligulu, Claudia a aj Nerona na cisárskom dvore a zastával vysoké štátne funkcie. Bol kurátorom zodpovedným za verejné práce, v roku 48 konzulom, okolo roku 55 – 60 prokonzulom v provincii Africa a zastával dve vysoké kňazské funkcie (Fratres Arvales, Quindecemviri sacris faciundis). Po smrti cisára Nera (8.7.68) sa stal cisárom Galba, ktorý ho vymenoval za veliteľa vojsk v Dolnej Germánii. V Hornej Germánii velil vojsku Galba, ktorému 1. 1. 69 légie vypovedali poslušnosť. 2. 1. 69 bol Vitellius svojími jednotkami vyhlásený za cisára. 15. 1. 69 v Hornej Germánii zavraždili cisára Galbu, jeho vraždu zosnoval bývalý prívrženec Nerov Otho. Otha vymenovalo vojsko za cisára. 14. 4. 69 došlo k rozhodujúcej bitke medzi jednotkami Otha a Vitellia pri Bedriacu, kde bolo Othovo vojsko porazené a Vitellius bol o tri dni zvrchovaným cisárom Ríma schváleným senátom. Udalosti posledných rokov plného bezprávia, keď vojsko plienilo a vraždilo, nemohúcnosť nového cisára zabrániť ďalšiemu bezpráviu znášal Rím veľmi ťažko. Východné légie spočiatku naklonené Vitelliovi boli znepokojené udalosťami na západe a presvedčili Vespasiana, aby sa stal cisárom. 3. 7. 69 zložilo vojsko v Judei prísahu Vespasianovi. V Judei bolo v tom čase povstanie, ktoré mal potlačiť, preto prenechal velenie svojmu synovi Titovi na dokončenie vojny a on s vojskom vyrazil do Itálie. V bitke pri Cremone bolo vojsko Vitellia porazené a Vitellius 20. 12. 69 na Rímskom fóre popravený.
Dom U dobrého pastiera

Dom U dobrého pastiera je meštiansky rokokový dom z 2. polovice 18. storočia na Židovskej ulici číslo 1 v Bratislave. Je to jedna z najkrajších rokokových stavieb v Bratislave.
Dom bol postavený pre bratislavského obchodníka v rokoch 1760-1765. Patrí k niekoľkým zachovaným pôvodným budovám bratislavského podhradia. V roku 1975 bol zrekonštruovaný a Múzeum mesta Bratislavy v ňom otvorilo unikátnu expozíciu historických hodín, kde sú vystavené rôzne typy hodín z obdobia od 17. do začiatku 20. storočia, no zameriava sa najmä na hodiny z 18. a 19. storočia vyrobené v dielňach bratislavských majstrov.
Flock

Flock bol webový prehliadač ktorý bol špecializovaný na sociálne siete. Staršie verzie používali vykresľovacie jadro Gecko od Mozilly. Verzia 2.6.2 (vydaná v júli 2010) bola posledná verzia ktorá používala vykresľovacie jadro Gecko. Od verzie 3, Flock používalo Chromium s vykresľovacím jadrom WebKit. Flock bol dostupný k stiahnutiu zadarmo a podporovalo Microsoft Windows a Mac OS X (predtým bol dostupný aj pre Linux).
Podpora Flocku bola ukončená v apríli 2011. O rok neskôr, v apríli 2012, stará webová stránka Flocku bola obnovená a naznačovala, že tento projekt bude obnovený. Vyzývala čitateľov aby si ich dali do e-mailových odberov, aby dostávali ďalšie novinky o tomto webovom prehliadači. V apríli 2013 stránka bola presmerovaná na stránku inej spoločnosti naznačujúca, že obnova tohto webového prehliadača nenastane. V auguste 2014 táto stránka bola znovu obnovená s textom "Pracujeme na niečom úžasnom. Napíšte vašu e-mailovú adresu a budete informovaní, kedy to začne", naznačujúca, že na projekte Flock sa naďalej pracuje.
História.
Flock Inc. bol zakúpený spoločnosťou Zynga. Vývoj prehliadača bol ukončený, s podporou do 26. apríla 2011.
Funkcie.
Flock 2.5 obsahoval sociálne siete a multimediálne služby ako MySpace, Facebook, YouTube, Twitter, Flickr, Blogger, Gmail, Yahoo! Mail, atď. Po prihlásení sa na niektorú zo sociálnych služieb Flock sledoval aktualizácie od priateľov: profily, odovzdané fotografie atď. Najnovšia verzia Flocku 2.5 pridala funkcionalitu vyhľadávania na Twitteri, písanie stavových aktualizácií do viacerých služieb a bol predstavený chat pre Facebook Chat cez webový prehliadač.
Ostatné funkcie, ktoré obsahoval prehliadač Flock:
Škoda 100 (1939)

Škoda 100 bol ľahký úžitkový automobil, ktorý bol vyrábaný českou automobilkou Škoda v rokoch 1939-1942. 
Konštrukcia.
Predával sa ako klasický valník, so skriňovou nadstavbou, ako armádne "radiovozidlo" alebo len ako podvozok. Vyrobilo sa 81 kusov, ktoré poháňal vodou chladený radový štvorvalec OHV so zdvihovým objemom 1564 cm³ a výkonom 31 kW (42 koní), ktorý umožňoval dosiahnuť maximálnu rýchlosť okolo 80 km/h.
Rovnaký názov nieslo aj vozidlo, vyrábané v rokoch 1969-1977.
Stará radnica (Bratislava)

Stará radnica v Bratislave je historická budova na Hlavnom námestí v Bratislave a patrí medzi najstaršie budovy v Bratislave. Tvoria ju viaceré budovy, konkrétne Jakubov dom, Pawerov dom, Ungerov dom, a Aponiho palác, ktoré boli postavené v rôznych umeleckých slohoch. Pôvodná časť radnice je dom s vlastnou vežou na východnom okraji námestia. V súčasnosti v budove sídli Múzeum mesta Bratislavy. 
Dejiny výstavby.
Bola postavená v gotickom štýle v 15. storočí ako výsledok spojenia viacerých domov ("Pawerov dom", "Ungerov dom", "Aponiho palác"). Hlavnú budovu vedľa veže dal postaviť richtár Jakub v 14. storočí, zatiaľ čo samotná veža, pôvodne gotická bola postavená v 13. storočí, podľa vtedajšej toskánskej módy. 
Neskôr prešla mnohými zmenami a rozšíreniami, hlavne rekonštrukciou v renesančnom štýle v roku 1599 po poškodení zemetrasením, baroková reštylizácia veže po požiari v 18. storočí a novorenesančné, neogotické krídlo postavené v roku 1912.
Poloha.
Nachádza sa priamo v centre mesta medzi Hlavným námestím a Primaciálnym námestím, vedľa sa nachádza grécke a japonské veľvyslanectvo. Radnicu je možné ľahko spoznať podľa farebnej dláždicovanej strechy.
Využitie.
Budova sa používala ako mestská radnica od 15. storočia do neskorého 19. storočia. V tom období slúžila aj iným účelom, napríklad ako väzenie, mincovňa, miesto konania obchodov a osláv. Používala sa ako depozitár zbrojnice a mestský archív. Momentálne sa v budove nachádza "Mestské múzeum" s expozíciou o histórii Bratislavy. Medzi vystavované exponáty patria nástroje na mučenie, staromestské žaláre, historické zbrane, brnenia, maľby a miniatúry. Jednou z atrakcií je aj delová guľa vstavaná do steny veže, ktorú vystrelili Napoleonovi vojaci v 19. storočí.
Stará radnica

Stará radnica môže byť:
Zrkadlovka

Zrkadlovka je fotoaparát používajúci na zobrazenie scény v hľadáčiku zrkadlo (na rozdiel od aparátov, ktoré majú pre hľadáčik zvláštny priezor, prípadne scénu zobrazujú elektronicky). Dnes sa takmer všetky filmové zrkadlovky nahradili digitálnymi zrkadlovkami.
Po roku 2010 začali postupne hlavní výrobcovia fotoaparátov prechádzať zo zrkadloviek na vývoj a výrobu bezzrkadlových fotoaparátov z výmennými objektívmi.
Jednooká zrkadlovka.
V dnešnej dobe sa pod zrkadlovkou spravidla rozumie jednooká zrkadlovka (v angličtine SLR – "Single-lens reflex"), ktorá má sklopné zrkadlo, a jeden objektív sa tak používa rovnako pre expozíciu ako aj pre hľadáčik, v ktorom je vždy vidieť skutočný obraz. To umožňuje použitie výmenných objektívov, filtrov a predsádok, bez narušenia schopnosti presného náhľadu výslednej fotografie.
Jednooká zrkadlovka taktiež rieši problém paralaxy, spôsobený pri iných konštrukcií rozdielnym postavením hľadáčika a objektívu. Pri bežnom fotografovaní je síce rozdiel zanedbateľný, ale v makrofotografii, kde niekoľkocentimetrový posun znamená úplne inú snímku, je to veľkou výhodou.
Digitálne zrkadlovky majú oproti „bežným“ digitálnym fotoaparátom dve nevýhody, vyplývajúce z ich konštrukcie:
Dvojoká zrkadlovka.
Dvojoké zrkadlovky (TLR – "Twin Lens Reflex") na rozdiel od jednookých majú objektívy dva, pričom horný slúži k zobrazeniu v hľadáčiku a dolný k expozícii. Usporiadanie sa používalo v minulosti a bolo vytlačené klasickými hľadáčikovými fotoaparátmi, s ktorými zdieľajú mnohé problémy.
V Československu sa dvojoké zrkadlovky vyrábali pod značkou Flexaret a tešili sa veľkej obľube.
Nepravá zrkadlovka.
Ako nepravé zrkadlovky (SLR-like, niekedy aj označované ako EVF zrkadlovky alebo elektronické zrkadlovky) sa označujú digitálne fotoaparáty, ktoré na hľadáčik zobrazujú reálny obraz z objektívu, avšak nie optickou, ale elektronickou cestou. Nemajú zrkadlo, a teda nie sú zrkadlovkami v pravom zmysle slova. Označenie je pôvodne marketingové – malo naznačiť, že zmienené digitálne fotoaparáty poskytujú rovnakú kvalitu obrazu a komfort používánia ako zrkadlovky.
Za objektívom nepravej zrkadlovky je priamo snímací čip, ktorého obraz je prenášaný do miniaturného displeja v hľadáčiku. To rieši problém paralaxy a použitia predsádkových šošoviek. Nevýhodou je obmedzené rozlíšenie displeja (nedá sa ostriť „od oka“) a pomalé obnovovanie obrazu, keď elektronika aparátu „nestíha“ (napríklad ak spracováva práve exponovanú snímku). Aj keď to je v princípe možné, nemajú nepravé zrkadlovky výmenné objektívy.
Canon EOS 300D

Canon EOS 300D, v Severnej Amerike pod názvom EOS Digital Rebel a v Japonsku pod názvom EOS Kiss Digital, je 6,3-megapixelová spotrebiteľská digitálna zrkadlovka, pôvodne oznámená 20. augusta 2003 pri cene $899 bez objektívu, $999 s "kit" objektívom. Používa CompactFlash karty. Polykarbonátové telá fotoaparátov 300D a Digital Rebel boli pôvodne dostupné len v striebornej farbe, pričom japonská verzia bola dostupná aj v čiernej. Neskôr, čierne verzie 300D a Digital Rebel boli tiež uvedené v USA a Európe.
300D je často považovaná za malého brata fotoaparátu Canon EOS 10D, ktorý obsahuje takmer rovnaký CMOS obrazový senzor a čip na spracovanie obrazu. Pre zaujímavosť, obidva fotoaparáty taktiež zdieľajú väčšiu časť firmware, čo bolo demonštrované hackom, ktorý doplnil do 300D niektoré z funkcií 10D.
300D bol prvý fotoaparát, ktorý podporoval objímku EF-S. Spolu s 300D bol uvedený aj objektív EF-S 18-55/3.5-5.6 ako „kitový“ objektív.
Uvedenie 300D reprezentuje významný míľnik v historii fotografie, pretože to bola prvá digitálna zrkadlovka (DSLR), ktorá spadla pod hranicu $1000.
17. februára 2005 ohlásil Canon 8,0-megapixelový EOS 350D (EOS Digital Rebel XT/Kiss N Digital) ako nástupcu vysoko úspešneho modelu 300D.
26. augusta 2006 ohlásil Canon 10,1-megapixelový EOS 400D (EOS Digital Rebel XTi/Kiss Digital X) ako nástupcu vysoko úspešneho modelu 350D.
Canon EOS 350D

Canon EOS 350D je 8,0-megapixelová spotrebiteľská digitálna zrkadlovka. Model bol pôvodne ohlásený vo februári 2005. Je známa aj ako Canon EOS Digital Rebel XT v Severnej Amerike a Canon EOS Kiss n Digital v Japonsku. Používa CompactFlash karty a lítium-iónovú batériu. Je to predchodca modelu EOS 400D alebo Digital Rebel XTi, ktorý bol uvedený v auguste 2006.
350D je vylepšená verzia populárnej Canon EOS 300D uvedenej v roku 2003, ktorá bola prvou digitálnou zrkadlovkou s cenou pod hranicou US$1000. Rozdiely medzi 350D a 300D sú významné a vyskytujú sa takmer vo všetkých aspektoch fotoaparátu. Mnoho funkcií, ktoré boli 'zablokované' Canonom v 300D, bolo odblokovaných v tomto modeli. Okrem týchto odblokovaných funkcií pribudlo ešte pár ďalších vylepšení. Niektoré z najvýznamnejších rozdielov zahŕňajú:
Canon (spoločnosť)

Canon Incorporated resp. Canon Kabushiki Kaisha (; transkripcia: "Kijanon kabušiki gaiša"; , ) je japonská spoločnosť založená v roku 1937, ktorá sa špecializuje na zobrazovacie a optické produkty, zahŕňajúce najmä fotoaparáty, fotokopírky a počítačové tlačiarne. Sídli v Tokiu v Japonsku. Na Slovensku bola v roku 2000 založená jej dcérska spoločnosť Canon Slovakia s.r.o.
Korporátna identita.
Podniková filozofia "Kyosei" je formulovaná mottom „Spoločne žiť a pracovať pre všeobecné blaho“ prostredníctvom spoločenskej zodpovednosti a ohľaduplnosti k životnému prostrediu.
Canon EF 70-200mm

Objektív EF 70-200mm je telephoto zoom objektív vyrábaný spoločnosťou Canon. Používa EF objímku pre EOS sériu fotoaparátov. Jeho ohnisková vzdialenosť je 70 - 200 mm. 
Objektív sa vyrába v siedmich rôznych verziách. Všetky majú konštantnú maximálnu svetelnosť po celom ohniskovom rozsahu a všetky sú objektívy triedy L.
Canon EOS

Canon EOS (Electro-Optical System) samozaostrovací 35 mm filmový a digitálny systém zrkadloviek bol uvedený v roku 1987 spolu s fotoaparátom Canon EOS 650 a v súčasnosti sa stále používa pre najnovšie digitálne zrkadlovy od spoločnosti Canon. Skratka EOS bola zvolená podľa Éós, titánskej bohyne úsvitu v gréckej mytológii a často sa vyslovuje ako slovo, aj keď niektorí ľudia hláskujú písmená.
Súťaží hlavne so sériou Nikon F a jej následovníkmi a vo väčšine krajín zastáva prvé miesto na trhu.
Systém je postavený na objímke EF, ktorá nahradila predchádzajúcu objímku FD.
Canon EOS 20Da

Canon EOS 20Da je 8,2-megapixelová poloprofesionálna digitálna zrkadlovka navrhnutá špecificky pre astrofotografiu. Bola pôvodne ohlásená 14. februára 2005 na uvedenie len v Japonsku. 1. júna Canon oznámil, že 20Da bude dostupná celosvetovo. Je variantom modelu Canon EOS 20D. Podporuje EF aj EF-S objektívy.
Canon EOS 10D

Canon EOS 10D je už nevyrábaná 6,3-megapixelová poloprofesionálna digitálna zrkadlovka pôvodne ohlásená 27. februára 2003 v cenovej hladine 1 999 USD bez objektívu (dostupná cena 1 599 USD). Nahradila model Canon EOS D60, ktorý bol tiež 6,3-megapixelová digitálna zrkadlovka. Nepodporuje EF-S objektívy.
EF

EF môže byť:
Ef je písmeno latinky (f) a cyriliky.
Canon EF-S 10-22mm

Objektív Canon EF-S 10-22mm 3.5-4.5 USM je široko až ultraširokouhlý zoom objektív pre digitálne zrkadlovky od spoločnosti Canon s objímkou EF-S. Objektív je rozsahom ekvivalentný ku 16-35 mm na 35 mm fotoaparáte. Jeho ohnisková vzdialenosť je 10 - 22 mm.
Canon EF 16-35mm

Objektív EF 16-35mm je profesionálny širokouhlý objektív vyrábaný spoločnosťou Canon. Nahradil objektív EF 17-35mm 2.8L USM.
Používa EF objímku na prácu so sériou fotoaparátov EOS. Okrem predného člena je odolný voči prachu a vode a obsahuje diafragmu, ktorá zostáva takmer kruhová od do 5.6. Jeho ohnisková vzdialenosť je 16 - 35 mm.
Fotografický objektív

Fotografický objektív je optický objektív alebo sústava šošoviek použitá v spojení s telom fotoaparátu a mechanizmom tvoriacim obrázky objektov buď na fotografickom filme alebo na inom médiu schopnom uchovať obraz chemicky alebo elektronicky.
Aj keď v princípe by mala stačiť jednoduchá konvexná šošovka, v praxi sa využíva sústava tvorená z množstva optických šošovkových prvkov, ktorá je potrebná na opravu mnohých optických aberácií, ktoré vznikajú.
V princípe nie je žiadny rozdiel medzi objektívom použitým pre fotoaparát, teleskop, mikroskop alebo iné aparáty, ale detailný dizajn a konštrukcia sa líšia.
Objektív môže byť ku kamere pripevnený permanentne alebo môže byť zamieňateľný s inými objektívmi pokrývajúcimi rozdielne ohniskové vzdialenosti alebo majúce iné vlastnosti.
Canon EF-S 17-55mm

Objektív Canon EF-S 17-55mm 2.8 IS USM je štandardný zoom objektív pre zrkadlovky Canon s objímkou EF-S. Zorný uhol je ekvivalentný ku 28-90 mm na 35 mm filmovom fotoaparáte. Objektív akceptuje 77 mm filtre a slnečné clony. Jeho ohnisková vzdialenosť je 17 - 55 mm.
Musil (priezvisko)

Musil je rozšírené české priezvisko, odvodené od slovesa '"musit". Najčastejšie je v mestách Praha, Brno, Blansko a Jihlava. Na Slovensku sa najviac vyskytuje v Dubnici nad Váhom a Bratislave.
Známi nositelia.
Pozri v článku Musil.
Bukovohorská kultúra

Bukovohorská kultúra (názov podľa Bukových vrchov, po maď. "Bükk", v Maďarsku) bola neolitická kultúra v severovýchodnom Maďarsku (najmä Boršodsko-abovsko-zemplínska župa) a na strednom a východnom Slovensku v rokoch 5000 – 4700 pred Kr. (alebo pred 5000) podľa nového datovania, resp. 4300 – 3900 pred Kr. podľa starého datovania.
Ojedinele prenikla do okolia Budapešti (Nagytétény), Sedmohradska, Moldavska, Podkarpatskej Rusi, južného Poľska, na juhozápadné Slovensko (pozri nižšie), na Moravu (Veletiny), do Dolného Rakúska (Draßburg) a južne od Maďarska (Crna Bara, Vlaška Jama).
Nasledovala po kultúre s východnou lineárnou keramikou. Vznikla asi z jej dvoch skupín nazývaných skupina Tiszadob-Kapušany a skupina Raškovce.
Na Slovensku bola časovo súčasná so želiezovskou skupinou na západe.
Delí sa na 4 stupne:
Táto kultúra ťažila, spracúvala a obchodovala s obsidiánom. Sídliská mala na terasách vodných tokov, ale aj výšinné osady. Často osídľovali jaskyne (pozri nižšie). Keramika tejto kultúry patrí k najdokonalejším v neolite strednej Európy – je dobre vypálená, veľmi tenkostenná a má žlto, bielo alebo červeno inkrustovaný ornament.
Jaskyňa Domica predstavuje svojimi nálezmi aj rozlohou najdôležitejšiu lokalitu bukovohorskej kultúry.
Bukovohorská kultúra zanikla náhle a dodnes sa diskutuje o dôvodoch.
Slovensko.
Táto kultúra osídlila už aj hornatý Slovenský kras, Spiš (tu popri želiezovskej skupine; lokality Poprad-Matejovce, Gánovce, Žehra-Dreveník) a Šariš; ďalej prvýkrát vysoké kopce (Slanec, Veľký Šariš) a bohato osídlili aj jaskyne (napr. Domica-Aggtelek, Praslen, Ardovská jaskyňa, Jasovská jaskyňa, Čertova diera). V jaskyni Domica sú okrem iného nástenné kresby uhľom tejto kultúry. Ojedinele prenikla aj na juhozápadné Slovensko (Branč, Horné Lefantovce, Šarovce).
Bukovohorská kultúra je známa najmä bohato zdobenými hrnčiarskymi výrobkami (napr. osada v Šarišských Michaľanoch). Z územia východného Slovenska poznáme asi 120 nálezísk bukovohorskej kultúry.
Ku koncu bukovohorskej kultúry badať prítomnosť severných (skupina Samborzec) a juhovýchodných vplyvov (skupina Szakálhát), ktoré sa zistili v troch objektoch v Malých Raškovciach (nálezy dostali názov postbukovohorský zemplínsky typ).
Objímka Canon FD

Objímka Canon FD je fyzický štandard na prepojenie objektívu fotoaparátu s telom zrkadlovky. Štandard bol vyvinutý firmou Canon z Japonska a bol uvedený v marci 1971 spolu s fotoaparátom Canon F-1. Bola to hlavná objímka pre Canon zrkadlovky až do roku 1987, keď boli uvedené fotoaparáty z rady Canon EOS. Posledný fotoaparát využívajúci systém FD bol Canon T60 z roku 1990. Objímka FD nahradila predchadzajúcu objímku FL.
Nie je dohodnutý žiadny jednoznačný význam pre označenie 'FD', ani Canon sa nikdy nevyjadril čo to znamená.
Super Spectra Coating.
V roku 1973, dva roky po uvedení objímky FD začal Canon používať Super Spectra Coating (SSC) na svojich objektívoch, ktoré označoval ako "SSC".
V roku 1976 bola uvedená "New FD" (nová FD) objímka a SSC sa stalo štandardom a toto označenie z objektívov bolo odstranené.
Občianska platforma

Občianska platforma, , skratka PO je poľská politická strana. Radí sa k centristickým a liberálnym stranám, ale vo svojom programe má aj konzervatívne body. 
PO je proti legalizácii eutanázie, interrupcií, obnoveniu trestu smrti, registrovanému partnerstvu a legalizácii takzvaných mäkkých drog. Naopak presadzuje značné zmenšenie úlohy štátu v ekonomike, zavedenie rovnej dane, väčšinový volebný systém do Sejmu (dolnej komory), likvidáciu Senátu (hornej komory parlamentu), čiastočné školné na štátnych vysokých školách a finančnú spoluúčasť vo verejnom zdravotníctve a zverejnenie aktov tajných služieb komunistickej PLR.
Strana vznikla 19. januára 2001, ale zaregistrovaná bola až 5. marca 2002 pod názvom "Platforma Obywatelska Rzeczypospolitej Polskiej" ("Občianska platforma Poľskej republiky"). Pôvodne sa mala oficiálne volať Platforma Obywatelska, ale pri registrácii ich predbehol politický protivník, ktorý si dal tento názov zaregistrovať.
Podľa stanov sú orgány strany zhodné s vedením parlamentného klubu, čo je jediné riešenie tohto typu v Poľsku. Predsedom PO je Donald Tusk, ktorý v roku 2005 neúspešne kandidoval na poľského prezidenta a predsedom parlamentného klubu PO je Bogdan Zdrojewski.
Občianska platforma zvíťazila v predčasných parlamentných voľbách v októbri 2007 so ziskom 41,51 % hlasov.
Galis (priezvisko)

Galis je priezvisko, vyskytujúce sa aj na Slovensku, pričom najčastejšie je v obci Mútne (okres Námestovo), Vrútkach a Sučanoch (okres Martin).
Známi nositelia.
Pozri v článku Galis.
Ján Jesenský-Jessenius

Ján Jesenský-Jessenius (iné zápisy: Ján Jesenius, Ján Jessenius, Ján Jesenský, Ján/Jan z Jesenu; * 27. december 1566, Vroclav, Poľsko – † 21. jún 1621, Praha) bol slovenský lekár, politik, filozof a autor vedeckých spisov.
V ankete RTVS Najväčší Slovák v roku 2019 bol vyhodnotený na 32. mieste.
Životopis.
Jesenský-Jessenius pochádzal z uhorského zemianskeho rodu, ktorý mal korene v slovenskom Turci, v Turčianskom Jasene. Vzdelanie získal najprv na univerzite v nemeckom Wittenbergu, kde študoval filozofiu a medicínu (od roku 1583), v štúdiu neskôr pokračoval na univerzite v Lipsku (od roku 1585) a v talianskej Padove (od roku 1588). Doktorom medicíny sa Jesenský-Jessenius stal v roku 1591 (za spis „O ochorení žlče po trojdennej zimnici“), zároveň získal aj doktorát z filozofie, ktorý mu bol uznaný až na pražskej univerzite. Padovská (katolícka) univerzita mu ho ako evanjelikovi uznať odmietla.
Od roku 1600 prednášal na Karlovej univerzite v Prahe, neskôr bol aj jej rektorom. Tu bola vykonaná Jánom Jesenským-Jesseniom prvá verejná pitva ľudského tela v českých krajinách (pitvané bolo telo obesenca). Opis pitvy v roku 1601 vydal Jessenius v 9 prednáškach pod názvom "Anatomiae Pragae anno MDC abs se solenniter administratae historia". Prispel k rozvoju anatómie.
V roku 1602 prišiel Jesenský-Jessenius do Prahy opäť a to na osobné žiadosti cisára Rudolfa II. Habsburského, ktorému slúžil ako lekár. Zároveň Jesenský-Jessenius získal nové kontakty z radov českej šľachty a vydal veľa vedeckých prác či spisov.
V roku 1608 Jesenský-Jessenius Prahu opustil a vstúpil ako osobný lekár do služieb brata Rudolfa II. Mateja. V službách uhorského kráľa a budúceho habsburského cisára bol až do roku 1612. V roku 1617 sa Jesenský-Jessenius vrátil do Prahy tretíkrát a stal sa rektorom univerzity, o rok neskôr sa stal profesorom histórie.
V roku 1618 navštívil Bratislavu, aby zabránil zvoleniu Ferdinanda II. za uhorského kráľa. V tom istom roku bol v Bratislave zatknutý a prevezený do Viedne, kde bol niekoľko mesiacov väznený. Po prepustení sa vrátil na rektorský post v Prahe.
Po bitke na Bielej hore a nástupe Ferdinanda II. Habsburského na český trón bol Jessenius zatknutý a odsúdený na trest smrti. Za účasť na protihabsburskom povstaní, bol 21. júna 1621, spolu s ďalšími 27 českými pánmi popravený na Staromestskom námestí v Prahe. Usmrtil ho sťatím mečom známy pražský kat Jan Mydlář. Vyrezali mu jazyk a hlavu zavesili na Staromestskej veži, neskôr v roku 1631 ich premiestnili do Týnskeho chrámu, no dnes netušíme, kde sa pozostatky Jána Jesenského-Jessenia nachádzajú.
Gijsbertus Johannes Degenkamp

Gijsbertus Johannes Degenkamp (* 24. február 1895) bol holandský akademický maliar a esperantista. Napísal "60 rokov esperanta" "(Sesdek Jaroj de Esperanto)", do esperanta preložil "Denník Anny Frankovej" "(Taglibro de Anne Frank)" a "Listy z Holandska" "(Leteroj el Nederlando)" Karla Čapka.
Vladimír Vašíček

Vladimír Vašíček (* 29. september 1919 - † 29. august 2003) bol český maliar, jeden z priekopníkov i klasikov českeho moderného a abstraktného maliarstva po 2. svetovej vojne.
Archimedes (kráter)

Archimedes je rozsiahly impaktný kráter na Mesiaci. Je pomenovaný po gréckom matematikovi Archimedovi.
Bratské krajiny

Bratské krajiny bol termín používaný v socialistickom Česko-Slovensku pre štáty s podobným štátnym zriadením a patriacim do rovnakého mocenského bloku, vedeného Sovietskym zväzom (preto sem nemôžeme zaradiť napr. Albánsko, Čínu alebo Socialistickú federatívnu republiku Juhoslávie). 
Patrili sem:
V obdobiach, keď socialistický tábor podporoval rozvojové krajiny ako v Afrike (Egypt, Líbya...), či na blízkom východe (Irak, Jordánsko...) alebo v juhovýchodnej Ázii (Laos, Kambodža...), boli prechodne aj tieto krajiny považované za bratské krajiny.
Alexandre Millerand

Alexandre Millerand (* 10. február 1859, Paríž – † 7. apríl 1943, Versailles) bol francúzsky socialistický politik. Bol premiérom francúzskej vlády od 20. januára do 23. septembra 1920 roku. V období od 23. septembra 1920 do 11. júna 1924 bol prezidentom Francúzska.
Georges Clemenceau

Georges Benjamin Clemenceau (* 28. september 1841, Mouilleron-en-Pareds, Francúzsko – † 24. november 1929 Paríž) bol francúzsky politik a novinár. Bol predsedom vlády Francúzska prvýkrát od 25. októbra 1906 do 24. júla 1909 a znova od 16. novembra 1917 do 20. januára 1920 za Radikálnu stranu.
Prezývali ho aj "Tiger" francúzskej politiky. Od roku 1917 ministerský predseda s posilnenými právomocami. Po svojom menovaní vyhlásil: "„Môj programje vždy rovnaký: doma vediem vojnu, v zahraničnej politike vediem vojnu a povediem ju až do poslednej stvrťhodiny, a tá bude patriť nám.""
Ari

Ari môže byť:
ARI môže byť:
Árjabhata (družica)

Árjabhata (Ariabhata) je prvá indická umelá družica Zeme, vypustená sovietskou raketou 19. apríla 1975 na dráhu 569-610 km, so sklonom 50,7°, obežnou dobou 96,4 min. Hmotnosť 360 kg. Ariabhata registrovala aj rtg žiarenie z vesmíru, nabité častice zo Slnka a parametre vysokej atmosféry.
Sphynx

Sphynx je druh mačky. Toto plemeno je charakteristické tým, že na tele nemá srsť.
História.
Prvé Sphynx sa údajne objavili medzi krátkosrstými mačatami v Kanade, no už predtým bola v Mexiku krátkodobo obľúbená mexická bezsrstá mačka, takže sa nedá povedať, že je to prvá bezsrstá mačka na svete. Existujú dohady, že už Aztékovia chovali podobné mačky.
Povaha.
Sphynx je veľmi inteligentná, prítulná, dôverčivá a hravá mačka. Vyžaduje neustálu pozornosť, je závislá na človeku. Veľmi dobre sa znáša s inými mačkami alebo psami v domácnosti.
Ariel

Ariel môže byť:
Šónen

Šónen () je druh alebo žáner mangy, teda japonského komiksu, alebo anime, teda japonského animovaného seriálu alebo filmu orientovaného pre tínedžerských a starších chlapcov. Šónen mangy alebo anime sú prevažne akčné alebo dobrodružné.
Zičiho palác

Zičiho palác (staršie: Zichyho palác) je palác na Ventúrskej ulici číslo 9 v Bratislave. Bol dokončený v roku 1775 pre grófa Františka Zičiho. Vyniká elegantnou prísne klasicistickou fasádou, jeho vnútro je pôvodne gotické. Palác bol v osemdesiatych rokoch 20. storočia rekonštruovaný. V súčasnosti sa tu konajú svadobné obrady a koncerty.
Palác má rozľahlé nádvorie, v strede je fontána a socha leva s otvorenými ústami.
Pálffyho palác (Ventúrska)

Pálffyho palác je mestský barokový palác na Ventúrskej 10 v Bratislave. Má charakteristický portál ozdobený vojenskými trofejami, ktorý pripomína Leopolda Pálffyho, čo bol jeden z prvých majiteľov domu.
V roku 1762 tu údajne koncertoval šesťročný Wolfgang Amadeus Mozart, podľa iných zdrojov koncertoval v bývalom Pálffyho paláci na Zámockej ulici pod Bratislavským hradom.
ANASOFT APR

ANASOFT APR, s.r.o. je slovenská spoločnosť podnikajúca vo sfére informačných technológií. Orientuje sa na poskytovanie služieb v oblasti bezpečnosti infraštruktúry informačných a komunikačných technológií, integrácie aplikácií, vývoja softvéru na mieru, kompozitných riešení, riadenia obchodných procesov, outsourcingu a logistiky a poradenstva.
Firma vznikla v roku 1993 a stabilne sa radí medzi 10 najrýchlejšie rastúcich IT firiem na slovenskom trhu (podľa rebríčka Trend TOP v IT zostavovaného od roku 2002). V rokoch 2005 a 2006 sa umiestnila v rebríčku Fast 50 (najrýchlejšie rastúce technologické spoločnosti v strednej Európe) a Fast 500 (pre región Európy, Afriky a Blízkeho východu), ktoré zostavuje spoločnosť Deloitte. 
Spoločnosť sa venuje aj filantropickej činnosti, za ktorú bola odmenená cenou Via Bona 2005 Nadácie Pontis. Založila Nadačný fond MyšLienka, ktorý spravuje Nadácia pre deti Slovenska a je zameraný na podporu vzdelávania skúsenosťou v oblasti prírodných vied. 
V roku 2006 sponzorovala spoločnosť literárnu cenu Anasoft litera za pôvodné slovenské prozaické dielo vydané v uplynulom roku, honorovanú sumou 200 000 Sk, od 1.1.2009 sa suma zvýšila na 10 000 EUR. Organizátorom ceny a literárneho festivalu je občianske združenie ars_litera.
V roku 2009 bol prezident spoločnosti Michal Hrabovec vymenovaný za Manažéra roka.
Algoritmus na výpočet dňa v týždni

V tomto článku je opísaný algoritmus na výpočet dňa v týždni pre ľubovoľný dátum.
mod a div.
a mod b (a modulo b) označuje zvyšok, ktorý zostane, keď a delíme b. Pre výpočet dňa v týždni je dôležitý zvyšok modulo 7.
Napríklad: 17 mod 7 = 3, lebo 17 / 7 je 2, zvyšok 3 
Celočíselný výsledok delenia (v hornom príklade 2) sa označuje a div b. Pre výpočet dňa v týždni je potrebné div 4.
Napríklad: 17 div 4 = 4 
Výpočet.
Pre výpočet je potrebných nasledujúcich päť cifier:
Cifra dňa.
Cifra dňa je deň v mesiaci mod 7.
Cifra mesiaca.
Cifra mesiaca (ktorú si treba zapamätať):
Január = 0, Február = 3, Marec = 3, Apríl = 6, Máj = 1, Jún = 4, Júl = 6, August = 2, September = 5, Október = 0, November = 3 a December = 5.
Január je nula. Ďalšie cifry sa dajú dopočítať zvyškom predchádzajúceho mesiaca mod 7:
Január má 31 dní a 31 mod 7 = 3, teda Február = 3 + 0 = 3. 
Február má 28 dní a 28 mod 7 = 0 a pre Marec túto 0 pripočítame ku 3 Februára a ako výsledok dostaneme opäť 3. 
Marec má 31 dní, 31 mod 7 = 3 a 3 + 3 = 6, teda Apríl = 6. 
Apríl má 30 dní, 30 mod 7 = 2, 6 + 2 = 8 a 8 mod 7 = 1, teda Máj = 1 atď. 
Zabudnuté čísla sa teda dajú dopočítať.
Cifra roku.
Zoberieme posledné dve cifry roku. Ku tomuto číslu pripočítame celočíselný výsledok delenia tohto čísla štyrmi. Určíme tento súčet modulo 7. Ak je rok ABCD, vypočítame teda:
(CD + (CD div 4)) mod 7. 
Napr.: 
Rok: 00 01 02 03 04 05 06 07 08 09 10 11 12 13 14 15 16 17 18 19 20 21 22 23 24 25 26 27 28 
Cifra: 0 1 2 3 5 6 0 1 3 4 5 6 1 2 3 4 6 0 1 2 4 5 6 0 2 3 4 5 0 
Ako vidíme, počíta sa stále o 1 ďalej, v priestupných rokoch o 2, po 6 sa pokracuje znova s 0. Tento cyklus sa opakuje každých 28 rokov, rok 1928 bol (keď sa dívame na dni v týždni) teda taký istý ako rok 1956 a rok 1984.
Cifra storočia.
Cifra storočia sa vypočíta formulkou : 
Je to 0 pre všetky roky, ktoré začínajú s 19, 23, 27. 
Je to 2 pre všetky roky, ktoré začínajú s 18, 22, 26. 
Je to 4 pre všetky roky, ktoré začínajú s 17, 21, 25. 
Je to 6 pre všetky roky, ktoré začínajú s 16, 20, 24.
Cyklus 400 rokov v Gregoriánskom kalendári má 146097 dní a ti sú deliteľné 7. Dni v týždni sa teda opakujú každých 400 rokov, rok 2004 má napr. tie isté dni v týždni ako 1604, 2404, 2804 atď.
Konečná cifra a oprava priestupného roku.
Teraz všetky cifry sčítame a vypočítame tento súčet mod 7.
Doteraz sme pripočítali priestupný deň celému roku, výpočet je teda správny až od 1.3. Ak je dátum v Januári alebo Februári musíme teda 1 odpočítať od konečnej cifry (alebo 6 pripočítať ku konečnej cifre).
Podľa konečnej cifry teraz rozhodneme na ktorý deň hľadaný dátum padne resp. padol: 
0 = Nedeľa, 1 = Pondelok, 2 = Utorok, 3 = Streda, 4 = Štvrtok, 5 = Piatok, 6 = Sobota
Príklady.
14. Júl 1789
Bastila bola dobytá v utorok.
Michal Rešetka

Michal Rešetka (* 2. september 1794, Bobot – † 9. máj 1854, Horná Súča) bol slovenský rímskokatolícky kňaz, náboženský spisovateľ a editor. Študoval v Trenčíne. Pôsobil v Hornej Súči.
Je po ňom pomenovaná Verejná knižnica Michala Rešetku v Trenčíne a základná a materská škola v Hornej Súči.
Nadačný fond MyšLienka

Nadačný fond MyšLienka bol založený v roku 2004 spoločnosťou Anasoft APR a Nadáciou pre deti Slovenska, ktorá ho aj spravuje. Finančné prostriedky fondu sú určené na podporu vzdelávania formou skúsenosti. Grantový program je otvorený pre projekty zamerané na zážitkové formy vzdelávania v oblastiach technických a prírodných vied, ktoré sú určené pre deti a mladých ľudí.
Externé odkazy.
Nadačný fond MyšLienka
John Galsworthy

John Galsworthy [čítaj: Džon Gólzvérzi] (* 14. august 1867, Londýn, Spojené kráľovstvo – † 31. január 1933, Londýn) bol anglický prozaik a dramatik.
Pochádzal z bohatej rodiny a touto vrstvou sa zaoberal vo svojich dielach. Patril ku kritikom bohatých ľudí. Vyštudoval Oxfordskú univerzitu, odbor námorné právo (doktorát v roku 1889). Právnickej praxi sa však nikdy nevenoval. Svoju prvú publikáciu "From the Four Winds was Galsworthy's" publikoval v roku 1897, išlo o zbierku krátkych poviedok. Po štúdiách cestoval niekoľko rokov. Po smrti svojho otca (1904) zdedil značný majetok, ktorý mu umožnil byť finančne nezávislý a venovať sa iba literatúre.
V roku 1905 sa oženil s bývalou bratrancovou ženou Adou Nemesis Pearsonovou Cooperovou.
V roku 1932 získal Nobelovu cenu za literatúru.
Ariane

Ariane je séria európskych civilných nosných rakiet. Názov pochádza z francúzskej výslovnosti mytologickej postavy Ariadny. Ariane je aj názov druhu kolibríka. 
Ariane sú používané už od roku 1979. Zatiaľ bolo do prevádzky zaradených 5 sérií rakiet. V súčasnosti sa používa hlavne Ariane 5 (nosnosť až 20 ton) a to na vynášanie satelitov a telekomunikačných družíc pre Európsku Vesmírnu Agentúru. Ariane má 4 stupne a ako kozmodróm používa Guyanské stredisko pre vesmír (Francúzska Guyana). Ariane bola navrhnutá po neúspechu prvej rakety Europa.
Ariel (družica)

Ariel je séria britských vedeckovýskumných družíc určených na výskum ionosféry, slnečného a rtg žiarenia a na rádioastronomické výskumy. Ariel 1 štartovala 26. apríla 1962 zo základne Mys Canaveral pomocou americkej nosnej rakety Delta ako prvá družica tretej krajiny po ZSSR a USA. Družice mali hmotnosť 68-133 kg a pohybovali sa vo výškach 285-1 360 km, so sklonom S1-83°.
Rádio FM

Rádio _FM je hudobná rozhlasová stanica STVR, prezentujúca alternatívne hudobné žánre s výrazným zastúpením slovenskej hudby.
Vo večernom vysielaní sa orientuje na okrajové hudobné žánre ako worldmusic, ambient, dubstep, IDM, electro, folktronica, glitch, new school, old school, alternatívny rock, hip-hop, drum and bass, breakbeat, UK garage, Nu jazz, house, hard rock, metal. Podľa dramaturga rádia Daniela Baláža je poslaním Rádia FM podporovať inakosť, nie hlavný prúd.
Dejiny.
História mládežníckeho okruhu Československého rozhlasu sa začala písať 5. januára 1987, kedy vznikol popoludňajší blok pre mládež – "Rádio Elán".
4. septembra 1989 združením slovenského programového bloku Rádio Elán a českého "Mikrofórum" vznikol federálny mládežnícky programový okruh E + M, ktorý zanikol 31. decembra 1990.
4. marca 1991 vzniklo "Rock FM Rádio". Ako prvé na Slovensku začalo 1. januára 1992 s 24 hodinovým vysielaním.
3. novembra 2004 sa tento okruh SRo premenoval na Rádio _FM a podstatne zmenil aj svoj formát.
Ako prvé médium na Slovensku ponúka podcasting.
Vysielače.
Slovenský rozhlas vysiela od februára 2009 na frekvenciách s poznámkou v čase od 6:00 do 18:00 program Rádia Patria v maďarskom jazyku.
Rádio je zaradené aj v 3. (verejnoprávnom) multiplexe DVB-T a od decembra 2015 aj v multiplexe digitálneho rozhlasu.
URL adresa vysielania: http://live.slovakradio.sk:8000/FM_256.mp3
Počúvanosť.
Rádio FM bolo s počúvanosťou 2,56 % deviatou najpočúvanejšou rozhlasovou stanicou na Slovensku v 2. a 3. kvartáli 2017, podľa prieskumu Market &amp; Media &amp; Lifestyle spoločnosti Median SK.
Donald Tusk

Donald Franciszek Tusk (* 22. apríl 1957, Gdansk) je poľský politik, ktorý je od roku 2023 predsedom vlády Poľska, pričom ním už bol v rokoch 2007 – 2014. Od 1. decembra 2014 do 30. novembra 2019 bol predsedom Európskej rady. V Poľsku je od roku 2021 predsedom Občianskej platformy, ktorým bol už predtým v rokoch 2003 – 2014. 
Tusk je jedným zo spoluzakladateľov poľskej strany Občianska platforma. Pred jej založením pôsobil v Liberálno-demokratickom kongrese a Únii slobody.
V roku 2005 kandidoval na post poľského prezidenta, ale hoci získal v prvom kole volieb najvyšší počet hlasov, v druhom kole ho porazil kandidát strany Právo a spravodlivosť Lech Kaczyński.
Dňa 9. novembra 2007 jeho strana Občianska platforma vyhrala v predčasných parlamentných voľbách, čím sa Tusk stal predsedom vlády.
Tridsiateho augusta 2014 bol vybraný za predsedu Európskej rady. 
Po voľbách v roku 2023 sa opätovne stal predsedom vlády Poľska, čím ukončil osemročnú vládu konzervatívnej strany Právo a spravodlivosť (PiS). PiS voľby toho roku síce vyhrala, nezískala však dôveru Sejmu.
Indolencia (nedbalosť)

Indolentný človek sa prejavuje v medziľudskej komunikácii i v medziľudských vzťahoch viac alebo menej často ako nevšímavý, nedbalý a takmer k všetkému veľmi ľahostajný. Prejavy nevšímavosti však môžu mať množstvo rôznych odtieňov. Môže sa to prejavovať ako nedbanlivosť v spoločenskom správaní, k povinnostiam na pracovisku alebo aj k sebe samému ako nedostatok sebaúcty. Pri hodnotení prejavov indolencie sa niekedy nesprávne vychádza z jednorazového prejavu nevšímavosti. Aby sme nepodľahli zjednodušeným súdom, je namieste si uvedomiť skutočnosť, že u toho istého človeka sa môže prejavovať výrazná nedbanlivosť pri vykonávaní vlastnej práce, ale už vôbec nie pri obliekaní, v spoločenskej aktivite alebo v zdvorilosti voči nežnému pohlaviu. Pri posudzovaní prejavov indolencie by malo skôr prevládať hodnotenie miery ich vplyvu na narušovanie úrovne medziľudských vzťahov.